stanford-oval/wikipedia huggingface dataset:
สุลต่านมูเอ็ดซุล ไลล์ ตัน กีรัม

สุลต่านมูเอ็ดซุล ไลล์ ตัน กีรัม หรือพระราชอิสริยยศทางการ  สมเด็จพระราชาธิบดีอัมปุน สุลต่าน ฮัดจี มูเอ็ดซุล-ไลล์ ตัน กีรัม สุลต่านแห่งซูลูและบอร์เนียวเหนือ (อังกฤษ: His Royal Majesty Ampun Sultan Hadji Muedzul-Lail Tan Kiram ibni The 35th Sultan of Sulu and North Borneo) เสด็จพระราชสมภพเมื่อวันที่ 28 สิงหาคม 2509 ณ จังหวัดซูลู เป็นพระราชโอรสใน สุลต่าน โมฮัมเม็ด มาฮากุตตะฮ์ อับดุลละฮ์ กีรัม และ ดายัง ดายัง ฟาริดา ตัน-กีรัม พระองค์เป็นทายาทที่ถูกต้องตามกฎหมายเรียกในราชบัลลังก์ของสุลต่านแห่งซูลู และเป็นสุลต่านแห่งซูลูที่ 35 แห่งแห่งซูลูและบอร์เนียวเหนือ พระองค์ทรงเป็นสุลต่านถักจากพระราชบิดา หลังการสวรรคตลงของพระราชบิดาเมื่อวันที่ 16 กุมภาพันธ์ 2529 และได้เข้าพระราชพิธีอภิเษกสมรสกับ ดายัง ดายัง ปังเงียน เมลลานี เซอร์มัน กีรัม มีพระราชบุตร 7 พระองค์ และทรงมีพระราชบุตรบุญธรรม 1 ท่าน
สุดยอดหน่วยซีล

| สุดยอดหน่วยซีล |
| --- | --- |
สร้างโดย: เบนจามิน คาเวลล์
แสดงนำ: เดวิด โบเรียนาซ แม็กซ์ ธีริโอต เจสสิกา ปาเร นีล บราวน์ จูเนียร์ เอเจ บัคลีย์ โทนี ทรัคส์
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 6
จำนวนตอน: 104
การผลิต
กล้อง: กล้องเดี่ยว
ความยาวตอน: 43–49 นาที
ออกอากาศ
เครือข่าย: ซีบีเอส
ออกอากาศ: 27 กันยายน ค.ศ. 2017 (2017-09-27) – ปัจจุบัน
สุดยอดหน่วยซีล (อังกฤษ: Seal Team) เป็นละครโทรทัศน์อเมริกันแนวทหารที่สร้างโดยเบนจามิน คาเวลล์ ซีรีส์เรื่องนี้อำนวยการสร้างโดยซีบีเอสสตูดิโอส์ และเริ่มออกอากาศทางช่องซีบีเอส ในวันที่ 27 กันยายน 2017
ซีรีส์เรื่องนี้ติดตามหน่วยรบชั้นหัวกะทิของกองทัพเรือสหรัฐฯอย่าง เนวีซีล ซึ่งแสดงโดยเดวิด โบเรียนาซ, แม็กซ์ ธีริโอต, เจสสิกา ปาเร, นีล บราวน์ จูเนียร์, เอเจ บัคลีย์ และโทนี ทรัคส์ เมื่อวันที่ 9 พฤษภาคม 2019 ซีบีเอสอนุมัติให้สร้างซีรีส์เรื่องนี้ต่อในซีซันที่ 3 ซึ่งออกอากาศตอนแรกในวันที่ 2 ตุลาคม 2019 ในเดือนพฤษภาคม 2020 ซีรีส์ได้รับการอนุมัติให้สร้างต่อในซีซันที่ 4 ซึ่งออกอากาศตอนแรกในวันที่ 2 ธันวาคม 2020 ในเดือนพฤษภาคม 2021 มีการประกาศว่าซีรีส์ได้รับการอนุมัติให้สร้างต่อสำหรับซีซันที่ 5 และจะย้ายไปที่พาราเมาท์+ ซีซันที่ 5 ออกอากาศตอนแรกวันที่ 10 ตุลาคม 2021 ในเดือนกุมภาพันธ์ 2022 ซีรีส์ได้รับการอนุมัติให้สร้างต่อในซีซันที่ 6 ซึ่งออกอากาศตอนแรกในวันที่ 18 กันยายน 2022 ในเดือนมกราคม 2023 ซีรีส์ได้รับการอนุมัติให้สร้างต่อในซีซันที่ 7 ในเดือนพฤศจิกายน 2023 มีรายงานว่าซีซันที่ 7 จะเป็นซีซันสุดท้ายของซีรีส์
ภาพรวม

ซีรีส์ติดตามบราโวทีม หน่วยย่อยของซีลทีมซิกซ์ ซึ่งเป็นหน่วยที่เก่งที่สุดของเนวีซีลสหรัฐ ขณะที่พวกเขาวางแผนและปฏิบัติภารกิจอันตรายทั่วโลกโดยไม่แจ้งให้ทราบล่วงหน้า ก็จะมีเรื่องราวความสัมพันธ์ระหว่างพวกเขาและครอบครัว
นักแสดงและตัวละคร

เดวิด โบเรียนาซ แสดงเป็น หัวหน้าหน่วยปฏิบัติการสงครามพิเศษ เจสัน เฮย์ส หรือที่รู้จักในชื่อ Bravo 1/1B ที่ต้องรับมือกับการสูญเสียสมาชิกคนหนึ่งในทีมเมื่อเร็ว ๆ นี้
สำนักงานเศรษฐกิจการเกษตร

| --- | --- |
Office of Agricultural Economics
ตราสัญลักษณ์
 ภาพสำนักงานเศรษฐกิจการเกษตร พ.ศ. 2551 ภายในมหาวิทยาลัยเกษตรศาสตร์บางเขน
ภาพรวมสำนักงาน
ก่อตั้ง: 24 มีนาคม พ.ศ. 2522; 45 ปีก่อน (2522-03-24)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: ภายในมหาวิทยาลัยเกษตรศาสตร์ ถนนพหลโยธิน แขวงลาดยาว เขตจตุจักร กรุงเทพมหานคร
บุคลากร: 1,013 คน (พ.ศ. 2566)
งบประมาณต่อปี: 672,485,300 บาท (พ.ศ. 2568)
ฝ่ายบริหารสำนักงาน: ฉันทานนท์ วรรณเขจร, เลขาธิการ วินิต อธิสุข, รองเลขาธิการ กาญจนา ขวัญเมือง, รองเลขาธิการ ธัญธิตา บุญญมณีกุล, รองเลขาธิการ
ต้นสังกัดสำนักงาน: กระทรวงเกษตรและสหกรณ์
เว็บไซต์: เว็บไซต์ของสำนักงาน
สำนักงานเศรษฐกิจการเกษตร (อังกฤษ: Office of Agricultural Economics) เป็นส่วนราชการระดับกรม ในสังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2522
ประวัติ

กระทรวงเกษตรและสหกรณ์ได้มีหนังสือที่ กส 0205/8792 ลงวันที่ 2 เมษายน พ.ศ. 2521 เสนอขอยกฐานะกองเศรษฐกิจการเกษตรขึ้นเป็น "สำนักงานเศรษฐกิจการเกษตร" มีฐานะเทียบเท่ากรมในสังกัดกระทรวงเกษตรฯ เมื่อเสนอขอยกฐานะกองเศรษฐกิจการเกษตรเป็น สำนักงานเศรษฐกิจการเกษตร แล้วได้มีพระราชบัญญัติแก้ไขเพิ่มเติมประกาศของคณะปฏิวัติฉบับที่ 216 ลงวันที่ 29 กันยายน พ.ศ. 2515 (ฉบับที่ 22) พ.ศ. 2522 ข้อ 14 กระทรวงเกษตรและสหกรณ์มีส่วนราชการ 13 กรม และสำนักงานเศรษฐกิจการเกษตร เป็นกรมที่ 13 โดยประกาศลงในราชกิจจานุเบกษาเล่มที่ 96 ตอนที่ 40 ลงวันที่ 23 มีนาคม พ.ศ. 2522
หน้าที่ความรับผิดชอบ

สำนักงานเศรษฐกิจการเกษตรมีหน้าที่ความรับผิดชอบ ตามที่กำหนดไว้ใน พระราชบัญญัติเศรษฐกิจการเกษตร พ.ศ. 2522 ดังนี้
วิเคราะห์นโยบายการเกษตรและแผนพัฒนาการเกษตรและสหกรณ์ เพื่อเสนอคณะกรรมการนโยบายและแผนพัฒนาการเกษตรและสหกรณ์
ศึกษาวิเคราะห์การวางแผนการผลิตทางการเกษตร แหล่งการผลิต ให้สอดคล้องกับสภาพดิน ฟ้า อากาศ แหล่งน้ำ ประเภทของเกษตรกรรม และความต้องการของตลาด เสนอต่อคณะกรรมการฯ เพื่อประกอบการพิจารณากำหนดเขตเกษตรเศรษฐกิจ
ศึกษาและวิเคราะห์การจัดระบบการตลาด การขนส่ง และการพัฒนาตลาดสินค้าเกษตรกรรมให้มีประสิทธิภาพ รวมทั้งวิเคราะห์ราคาและความต้องการสินค้าเกษตรกรรม
ศึกษาวิเคราะห์แหล่งทรัพยากร การใช้ทรัพยากรทางการเกษตร และศึกษาวิเคราะห์เศรษฐกิจการผลิต การจัดระบบปลูกพืชและเลี้ยงสัตว์ให้มีประสิทธิภาพ
เก็บรวบรวมข้อมูลสถิติการเกษตรที่จำเป็นทุกชนิด เพื่อใช้ในการวิเคราะห์นโยบายการเกษตรและแผนพัฒนาการเกษตรและสหกรณ์ และจัดทำเอกสารสถิติด้านเศรษฐกิจการเกษตร
วิเคราะห์และประเมินผลการลงทุนในโครงการเกษตร ตลอดจนติดตามประเมินผลความสำเร็จและความก้าวหน้าของโครงการและแผนปฏิบัติงาน ของหน่วยงานในสังกัดกระทรวงเกษตรฯ รวมทั้งเสนอแนะแนวทางแก้ไขปัญหาหรืออุปสรรคที่ต้องกระทำเป็นการเร่งด่วน
วิเคราะห์การพัฒนาเศรษฐกิจในสาขาอื่น รวมทั้งภาวะเศรษฐกิจการเกษตรที่จำเป็นในการวางแผนพัฒนาการเกษตรและสหกรณ์
จัดทำระเบียนเกี่ยวกับการประกอบกิจการในด้านการเกษตรโดยจัดประเภท ชนิด หรือกลุ่มแต่ละสาขา
ประสานงานในการกำหนดนโยบาย และแผนพัฒนาการเกษตรและสหกรณ์กับหน่วยราชการ และรัฐวิสาหกิจที่เกี่ยวข้อง
ปฏิบัติการอื่นตามที่กฎหมายกำหนดให้เป็นหน้าที่ของคณะกรรมการนโยบายและแผนพัฒนาการเกษตรและสหกรณ์  หรือสำนักงานเศรษฐกิจการเกษตร หรือตามที่กระทรวงหรือคณะรัฐมนตรีมอบหมาย
หน่วยงาน

การแบ่งส่วนราชการและอำนาจหน้าที่ ของส่วนราชการในสังกัดสำนักงานเศรษฐกิจการเกษตร ตามกฎกระทรวง
แบ่งส่วนราชการสำนักงานเศรษฐกิจการเกษตรกระทรวงเกษตรและสหกรณ์ พ.ศ. 2557 มีดังนี้
หน่วยงาน > สำนักงานเลขานุการกรม

ปฏิบัติงานสารบรรณของสำนักงาน
ดำเนินการเกี่ยวกับงานช่วยอำนวยการและงานเลขานุการของสำนักงาน
ศึกษา วิเคราะห์ และประสานการจัดทำแผนงาน โครงการ แผนปฏิบัติงาน และงบประมาณ รวมทั้งติดตามและรายงานผลการปฏิบัติงานของหน่วยงานภายในสำนักงาน
ดำเนินการเกี่ยวกับการเงิน การบัญชี การบริหารงบประมาณ การพัสดุ อาคารสถานที่และยานพาหนะของสำนักงาน
บริหารงานทรัพยากรบุคคลและจัดระบบงาน รวมทั้งการฝึกอบรมและพัฒนาข้าราชการและลูกจ้างของสำนักงาน
ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงาน
ดำเนินการเกี่ยวกับงานกฎหมายและระเบียบที่เกี่ยวข้อง งานนิติกรรมและสัญญางานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในอำนาจหน้าที่ของสำนักงาน
ประชาสัมพันธ์และเผยแพร่ผลงานของสำนักงาน
ดำเนินงานอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงาน
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
หน่วยงาน > กองนโยบายและแผนพัฒนาการเกษตร

ศึกษา วิเคราะห์ และประมาณการเศรษฐกิจการเกษตร รวมทั้งวิเคราะห์ และเสนอแนะนโยบาย มาตรการ และจัดทำแผนพัฒนาการเกษตรและสหกรณ์
ศึกษาและวิเคราะห์มาตรการ รวมทั้งจัดทำแผนพัฒนาเขตเกษตรเศรษฐกิจ และแผนพัฒนาพื้นที่เขตเศรษฐกิจเฉพาะ
ศึกษา วิเคราะห์ และเสนอแนะกรอบนโยบายในการจัดทำงบประมาณ รวมทั้งวิเคราะห์ความเหมาะสมเชิงเศรษฐกิจ จัดทำแผนงานและโครงการ ตลอดจนประมวลผลการดำเนินงานและการใช้จ่ายงบประมาณของกระทรวง
ศึกษา วิเคราะห์ และจัดทำข้อเสนอนโยบาย มาตรการ แนวทาง การพัฒนาเกี่ยวกับประชากรเกษตร สินเชื่อการเกษตรและการพัฒนาสถาบันเกษตรกร องค์กรเกษตรกร ตลอดจนสภาเกษตรกรแห่งชาติ
ศึกษา วิเคราะห์ จัดทำข้อเสนอนโยบาย มาตรการ แนวทาง การพัฒนาระบบโลจิสติกส์และบริหารจัดการ ตลอดจนการเชื่อมโยงเครือข่ายเพื่อการพัฒนาระบบโลจิสติกส์และการลงทุนด้านการเกษตร
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
หน่วยงาน > สำนักวิจัยเศรษฐกิจการเกษตร

ศึกษา วิเคราะห์ และวิจัยเศรษฐกิจการผลิตและการตลาดสินค้าเกษตร
ศึกษา วิเคราะห์ และวิจัยเทคโนโลยีการผลิตและระบบการจัดการฟาร์มในเชิงเศรษฐกิจ
ศึกษา วิเคราะห์ และวิจัยแนวทางการแปรรูปสินค้าเกษตรและการทำธุรกิจของสถาบันเกษตรกร
ศึกษา วิเคราะห์ และวิจัยเศรษฐกิจสังคมครัวเรือนเกษตรและแรงงานภาคเกษตร
ศึกษา วิเคราะห์ และวิจัยผลตอบแทนเชิงเศรษฐกิจสูงสุดจากการใช้ทรัพยากรในฐานะเป็นปัจจัยการผลิต
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
หน่วยงาน > ศูนย์สารสนเทศการเกษตร

ศึกษา วิจัยและพัฒนา วางแผน และจัดทำข้อมูลการเกษตรเกี่ยวกับการผลิต การใช้ปัจจัยการผลิต และต้นทุนการผลิตของพืช ปศุสัตว์ ประมง ตลอดจนข้อมูลเศรษฐกิจการเกษตร รวมทั้ง
วิเคราะห์ผลและรายงานเผยแพร่ข้อมูลสารสนเทศทางการเกษตร
ศึกษา วิเคราะห์ และพัฒนาวิธีการพยากรณ์ข้อมูลการเกษตร รวมทั้งวิเคราะห์สถานการณ์การผลิตสินค้าเกษตรและความเสียหายจากการเกิดภัยที่มีผลกระทบต่อด้านการเกษตร
ศึกษา วิเคราะห์ พัฒนา และจัดทำระบบสารสนเทศภูมิศาสตร์และระบบข้อมูลระยะไกลในการจำแนกสภาพการใช้ที่ดิน การประกอบกิจกรรมการเกษตร และแหล่งเหมาะสมของการผลิตสินค้าเกษตร
เพื่อใช้สนับสนุนการวางแผนพัฒนาการเกษตรและการกำหนดเขตเกษตรเศรษฐกิจ
ศึกษา กำหนดวิธีการ และจัดทำทะเบียนเกี่ยวกับเกษตรกรและผู้ประกอบกิจการในด้านการเกษตร
ศึกษา พัฒนา และจัดวางระบบฐานข้อมูลการเกษตร ระบบการเชื่อมโยงเครือข่าย การสื่อสารข้อมูล ระบบคอมพิวเตอร์ รวมทั้งเป็นศูนย์กลางข้อมูลสารสนเทศการเกษตรของกระทรวง
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องตามที่ได้รับมอบหมาย
หน่วยงาน > ศูนย์ประเมินผล

ศึกษา พัฒนาเทคนิคและระบบการติดตามประเมินผล รวมทั้งให้คำปรึกษาด้านการติดตามและประเมินผลแก่หน่วยงานอื่นในสังกัดกระทรวง
ศึกษา วิเคราะห์ และดำเนินการติดตามความก้าวหน้าของการปฏิบัติงาน ตลอดจนประเมินประสิทธิภาพและประสิทธิผลของการใช้จ่ายงบประมาณตามมาตรการ แผนงาน และโครงการต่าง ๆของกระทรวง รวมทั้งโครงการเงินกู้และเงินช่วยเหลือจากต่างประเทศ
ศึกษา วิเคราะห์ และดำเนินการประเมินผลความสำเร็จและผลกระทบของการดำเนินงานตามมาตรการ แผนงาน โครงการต่าง ๆ ของกระทรวง รวมทั้งโครงการเงินกู้และเงินช่วยเหลือจากต่างประเทศ
เสนอผลการติดตาม ผลการประเมิน และข้อเสนอแนะต่อคณะกรรมการ นโยบายและแผนพัฒนาการเกษตรและสหกรณ์ คณะกรรมการอื่น ๆ และหน่วยงานอื่นที่เกี่ยวข้อง
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
หน่วยงาน > กองเศรษฐกิจการเกษตรระหว่างประเทศ

ศึกษา วิเคราะห์ และติดตามสถานการณ์เศรษฐกิจ นโยบายเกษตรต่างประเทศ ตลอดจนข้อตกลงและเงื่อนไขทางด้านการค้าสินค้า และการลงทุนภาคเกษตร การเปลี่ยนแปลงสภาพภูมิอากาศ
ด้านการเกษตร ความมั่นคงด้านอาหาร และความร่วมมือทางเศรษฐกิจการเกษตรระหว่างประเทศ ทั้งระดับทวิภาคี พหุภาคี และองค์การระหว่างประเทศ
ศึกษา วิเคราะห์ และเสนอแนะนโยบายและท่าทีในการเจรจาการค้าสินค้าเกษตรและการลงทุนภาคเกษตร การเปลี่ยนแปลงสภาพภูมิอากาศด้านการเกษตร ความมั่นคงด้านอาหารและ
ความร่วมมือทางเศรษฐกิจการเกษตรระหว่างประเทศ ภายใต้กรอบการค้าเสรี ข้อตกลงระหว่างประเทศและองค์การระหว่างประเทศ
เสนอแนะนโยบายและจัดทำยุทธศาสตร์ที่เกี่ยวกับการเกษตรต่างประเทศ
ติดตามการปฏิบัติงานตามพันธกรณี และวิเคราะห์ผลกระทบ เพื่อเสนอแนะแนวทางและมาตรการรองรับผลกระทบเชิงบวกและลบ รวมทั้งมาตรการเยียวยา อันเนื่องมาจากการปฏิบัติตาม พันธกรณีข้อตกลงระหว่างประเทศ ตลอดจนประสานการดำเนินงาน และติดตามผลการดำเนินงาน ตามมาตรการรองรับผลกระทบที่เกิดขึ้น
ทำหน้าที่ประสานงานเกี่ยวกับการสำรองข้าวฉุกเฉิน
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
หน่วยงาน > สำนักงานเศรษฐกิจการเกษตรที่ 1-12

ศึกษา วิเคราะห์ และจัดทำข้อมูลการเกษตร รวมทั้งเผยแพร่ข้อมูลสารสนเทศ
ศึกษา วิเคราะห์ และรายงานผลการติดตาม ผลการประเมินความสำเร็จ และผลกระทบของการดำเนินงานตามมาตรการ แผนงาน และโครงการต่าง ๆ
ศึกษา วิเคราะห์ และวิจัยเศรษฐกิจการเกษตรที่สำคัญในระดับท้องถิ่น
ศึกษาและวิเคราะห์ความเชื่อมโยงและความสอดคล้องของแผนพัฒนาการเกษตรในระดับกระทรวงที่นำไปสู่แผนพัฒนาเขตเศรษฐกิจการเกษตรในระดับภูมิภาค รวมทั้งให้ความเห็นและข้อเสนอแนะเกี่ยวกับการจัดทำแผนงานและโครงการแก่หน่วยงานที่เกี่ยวข้องในระดับพื้นที่
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
แหล่งข้อมูลอื่น

สำนักงานเศรษฐกิจการเกษตร
แผนที่และภาพถ่ายทางอากาศของ สำนักงานเศรษฐกิจการเกษตร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°50′38″N 100°34′25″E﻿ / ﻿13.8438668°N 100.5736542°E﻿ / 13.8438668; 100.5736542
| ด ค กหน่วยงานในกระทรวงเกษตรและสหกรณ์ของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิชาการเกษตร  กรมประมง  กรมปศุสัตว์  กรมชลประทาน  กรมพัฒนาที่ดิน  กรมส่งเสริมการเกษตร  กรมส่งเสริมสหกรณ์  สำนักงานการปฏิรูปที่ดินเพื่อเกษตรกรรม  สำนักงานมาตรฐานสินค้าเกษตรและอาหารแห่งชาติ  สำนักงานเศรษฐกิจการเกษตร  กรมตรวจบัญชีสหกรณ์  กรมฝนหลวงและการบินเกษตร  กรมการข้าว  กรมหม่อนไหม  |  |
| รัฐวิสาหกิจ |  องค์การส่งเสริมกิจการโคนมแห่งประเทศไทย  องค์การตลาดเพื่อเกษตรกร  องค์การสะพานปลา  การยางแห่งประเทศไทย  |  |
| องค์การมหาชน |  สถาบันวิจัยและพัฒนาพื้นที่สูง (องค์การมหาชน)  สำนักงานพัฒนาการวิจัยการเกษตร (องค์การมหาชน)  สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)  |  |
ภาพสำนักงานเศรษฐกิจการเกษตร ด้านหน้า พ.ศ. 2552 ภายในมหาวิทยาลัยเกษตรศาสตร์บางเขน
ภาพสำนักงานเศรษฐกิจการเกษตร ด้านหน้า พ.ศ. 2552 ภายในมหาวิทยาลัยเกษตรศาสตร์บางเขน
สุลต่านเมห์เหม็ด

สุลต่านเมห์เหม็ด (อังกฤษ: Sultan Mehmed) อาจหมายถึง
สุลต่านเมห์เหม็ดที่ 1
สุลต่านเมห์เหม็ดที่ 2
สุลต่านเมห์เหม็ดที่ 3
สุลต่านเมห์เหม็ดที่ 4
สุลต่านเมห์เหม็ดที่ 5
สุลต่านเมห์เหม็ดที่ 6
สุนทรียนิยม

ระวังสับสนกับ สุนทรียศาสตร์
“ห้องนกยูง” ออกแบบโดย เจมส์ แม็คนีลล์ วิสต์เลอร์ซึ่งเป็นตัวอย่างที่มีชื่อเสียงที่สุดของขบวนการสุนทรียนิยมของการออกแบบตกแต่งภายใน
ลัทธิสุนทรียนิยม (อังกฤษ: Aestheticism) คือขบวนการทางปรัชญาของยุโรปของคริสต์ศตวรรษที่ 19 ที่เน้นคุณค่าทางความงามที่เหนือกว่าหัวใจของความมีจริยธรรมหรือสังคมที่เกี่ยวข้องกับวรรณกรรม, วิจิตรศิลป์, the ศิลปะตกแต่ง และการออกแบบภายใน โดยทั่วไปแล้วลัทธิสุนทรียนิยมเป็นความคิที่ใกล้เคียงกับแนวโน้มของปรัชญาลัทธิสัญลักษณ์นิยม หรือ ขบวนการเริงรมณ์ (Decadent movement) ของฝรั่งเศส หรือ ลัทธิเริงรมณ์ (Decadentismo) ในอิตาลี และอาจจะถือว่าเป็นสาขาเดียวกับขบวนการเดียวกันในอังกฤษ ขบวนความคิดนี้เป็นการกระบวนการคิดที่เป็นปฏิกิริยาต่อคุณค่าทางปรัชญาของสมัยวิคตอเรียที่มีรากฐานมาจากสมัยโรแมนติคสมัยหลัง ซึ่งก็เท่ากับว่าเป็นแนวคิดที่เป็นที่มาของลัทธิสมัยใหม่นิยม ลัทธิสุนทรียนิยมเริ่มขึ้นในตอนปลายของสมัยวิคตอเรียตั้งแต่ราว ค.ศ. 1868 ถึงปี  ค.ศ. 1901 และโดยทั่วไปแล้วก็ถือว่ามาสิ้นสุดลงเมื่อมีการพิจารณาคดีของออสคาร์ ไวล์ดในปี  ค.ศ. 1895
ดูเพิ่ม

ศิลปะตะวันตก
ศิลปะสมัยใหม่
แหล่งข้อมูลอื่น

Aesthetes & Decadents on Victorian Web
Annandale National Historic Site เก็บถาวร 2009-04-22 ที่ เวย์แบ็กแมชชีน
Books, Research & Information
Cliff's Notes: Oscar Wilde's Aesthetics เก็บถาวร 2007-03-02 ที่ เวย์แบ็กแมชชีน
"Aestheticism Style Guide". British Galleries. Victoria and Albert Museum. สืบค้นเมื่อ 2007-07-17.
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
สุนัขเก็บเหยื่อ

โกลเดนรีทรีฟเวอร์
สุนัขเก็บเหยื่อ หรือ รีทรีฟเวอร์ (อังกฤษ: Retriever) เป็นประเภทของสุนัข (Dog type) ที่เรียกว่าสุนัขล่าเหยื่อที่มีหน้าที่ไปเก็บเหยื่อที่นักล่าสัตว์ล่าได้ สุนัขเก็บเหยื่อเป็นสุนัขที่ผสมพันธุ์ขึ้นเพื่อใช้ในการไปนำนกหรือสัตว์อื่นกลับมาให้เจ้าของโดยไม่ทำความเสียหายให้กับเหยื่อที่คาบกลับมาแม้ว่าบางครั้งจะมีการใช้สเปเนียลหรือสุนัขชี้เหยื่อในการไปคาบเหยื่อกลับมา สุนัขเก็บเหยื่อมีความชำนาญในการหาเหยื่อที่แตกต่างจากพันธุ์อื่นตรงที่คาบไม่หลุด ฉะนั้นการผสมพันธุ์สุนัขประเภทนี้จึงเน้นให้ปากนุ่มและมีความเต็มใจที่จะเอาใจเจ้าของ, ต้องการเรียนรู้ และเชื่อฟังดี ปากนุ่มหมายถึงความเต็มใจของสุนัขที่จะคาบเหยื่อในปากโดยไม่กัดเนื้อเหยื่อ ถ้าสุนัขมี "ปากแข็ง" ก็เป็นจุดอ่อนของสุนัขล่าเหยื่อและยากที่จะแก้ไข ที่ทำให้เหยื่อเสียและกินไม่ได้
ความเต็มใจที่จะเอาใจเจ้าของและฝึกง่ายทำให้สุนัขประเภทนี้เช่นลาบราดอร์รีทรีฟเวอร์ และ โกลเดนรีทรีฟเวอร์เป็นสุนัขพันธุ์ที่นิยมกันในการเลี้ยงเป็นสุนัขผู้ช่วยสุนัขผู้ช่วย (assistance dog)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สุนัขเก็บเหยื่อ
สุขสันต์วันกลับบ้าน

| สุขสันต์วันกลับบ้าน |
| --- | --- |
กำกับ: ก้องเกียรติ โขมศิริ
เขียนบท: ก้องเกียรติ โขมศิริ
อำนวยการสร้าง: กัญญารัตน์ จิรรัชชกิจ
นักแสดงนำ: มาริโอ้ เมาเร่อ วรรณรท สนธิไชย นพชัย ชัยนาม
บริษัทผู้สร้าง: M Pictures นอร์ธ สตาร์ โปรดักชั่น 
วันฉาย: 13 เมษายน 2559 (2559-04-13)
ความยาว: 134 นาที
ประเทศ: ไทย
ภาษา: ไทย
สุขสันต์วันกลับบ้าน (อังกฤษ: Take Me Home) เป็นภาพยนตร์ไทยแนวสยองขวัญจากการกำกับและเขียนบทของก้องเกียรติ โขมศิริ ผู้กำกับจากลองของ, เฉือน และขุนพันธ์นำแสดงโดยมาริโอ้ เมาเร่อ,วรรณรท สนธิไชย และนพชัย ชัยนาม บอกเล่าเรื่องราวของชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง?
เรื่องย่อ

แทน (มาริโอ้ เมาเร่อ) ชายหนุ่มความจำเสื่อมจากการประสบอุบัติเหตุ และไม่สามารถจำอะไรได้เลยนอกจากชื่อของตัวเอง เขาพยายามหาข้อมูลมาตลอดว่า เขาคือใคร และครอบครัวเขาอยู่ที่ไหน จนวันหนึ่งเขาได้พบหลักฐานบางอย่างซึ่งจะนำพาเขา กลับบ้านอันแสนสุขของเขาอีกครั้ง ในบ้านหลังนี้ แทน ได้พบกับ ทับทิม (วรรณรท สนธิไชย) พี่สาวฝาแฝดของ แทน ที่แต่งงานอยู่กินกับ ชีวิน (นพชัย ชัยนาม) พ่อหม้ายลูกสอง พร้อมด้วย แวว (นภาดา สุขกฤต) แม่บ้านผู้เลี้ยงดูแทนมาตั้งแต่เด็ก
นักแสดง

มาริโอ้ เมาเร่อ รับบทเป็น แทน
วรรณรท สนธิไชย รับบทเป็น ทับทิม
นพชัย ชัยนาม รับบทเป็น ชีวิน
นภาดา สุขกฤต รับบทเป็น แวว
จงเจต วัชรานันท์ รับบทเป็น พ่อของแทน
เกรซ มหาดำรงค์กุล รับบทเป็น แม่ของแทน
กรณิศ เล้าสุบินประเสริฐ
จอมยุทธ์ เหล่าเจริญพรกุล
ณพัศพร บุญธรรมรัตน์
ภคพล ตัณฑ์พาณิชย์ รับบทเป็น แทน (วัยเด็ก)
ดวงใจ หิรัญศรี รับบทเป็น โฉม
งานสร้าง

ก้องเกียรติ โขมศิริผู้กำกับและเขียนบทพูดถึงแรงบันดาลใจที่มาสู่เรื่องราวของภาพยนตร์ว่า “มันเริ่มจากการที่เราเคยเอาหนังไปประกวดต่างประเทศหลายๆเรื่อง แล้วอยู่ดีๆ ก็มีฝรั่งมาถามอย่างจริงจังว่าทำไมหนังไทยชอบนั่งโต๊ะกินข้าว ซึ่งเราบอกไปว่า วัฒนธรรมของประเทศเราคือการเจอกัน ทานข้าวร่วมโต๊ะเดียวกัน เราจะได้คุยกันก็บนโต๊ะกินข้าว ดังนั้นเราเชื่อว่าเรื่องของครอบครัวเป็นเรื่องใกล้ตัวที่คนสัมผัสได้ที่สุด เราเชื่อว่าทุกๆครอบครัวล้วนแต่มีปัญหา ขึ้นอยู่กับปัญหาใหญ่หรือเล็ก มีมากหรือมีน้อย วันนึงคุณอาจจะรู้สึกว่าฉันไม่อยากอยู่บ้านหลังนี้ต่อไปอีกแล้ว” สุขสันต์วันกลับบ้านยังจัดเป็นภาพยนตร์สยองขวัญเรื่องแรกของนอร์ธสตาร์ บริษัทหนังของนักแสดงสาวที่ผันตัวมาเป็นผู้อำนวยการสร้างหนัง กัญญารัตน์ จิรรัชชกิจ ซึ่งมีผลงานผ่านมา 2 เรื่อง อย่าง ตั้งวง และ Snap แค่...ได้คิดถึง ที่ได้รับคำวิจารณ์ด้านดีมาก ๆ และยังเป็นการร่วมงานของเธอครั้งแรกกับผู้กำกับก้องเกียรติอีกด้วย “ภาพยนตร์เรื่องนี้ได้ร่วมงานกับก้องเกียรติ โขมศิริ เป็นครั้งแรก หลังจาก 2 เรื่องก่อนนี้ผู้รับหน้าที่กำกับภาพยนตร์คือผู้กำกับอย่างคงเดช จาตุรันต์รัศมี ก่อนที่เราจะร่วมงานกับพี่โขมก็ได้ศึกษาก่อนว่าพี่โขมเคยกำกับหนังแบบไหนมาบ้าง ซึ่งหนังส่วนใหญ่ที่พี่โขมกำกับจะเป็นหนังแนวสยองขวัญอยู่แล้ว ซึ่งพอได้พี่โขมมากำกับเรื่องนี้จะต้องขนลุกและคาดไม่ถึงกับเรื่องราว ที่พี่โขม มานำเสนอ”
สุลต่านออร์ฮานที่ 1

สุลต่านออร์ฮานที่ 1 اورخان غازی (อังกฤษ: Orhan I) สุลต่านองค์ที่ 2 แห่ง จักรวรรดิออตโตมัน ประสูติเมื่อ ค.ศ. 1281 พระราชโอรสใน สุลต่านออสมันที่ 1 เมื่อพระราชบิดาสวรรคตใน ค.ศ. 1326 พระองค์จึงเสด็จขึ้นครองราชย์แทนเมื่อพระชนม์ได้ 42 พรรษาเกือบตลอดรัชกาลต้องรบกับ จักรวรรดิไบแซนไทน์ จนในช่วงปีสุดท้ายของสงครามกลางเมืองในจักรวรรดิไบแซนไทน์องค์จักรพรรดิได้ขอร้องให้พระองค์เสกสมรสกับเจ้าหญิงธีโอโดราพระราชธิดาของพระองค์สวรรคตเมื่อ ค.ศ. 1362 ขณะพระชนม์ได้ 75 พรรษา
| ด ค กสุลต่านแห่งออตโตมัน / เคาะลีฟะฮ์ |
| --- | --- |
 ราชวงศ์ 
 ออสมันที่ 1  ออร์ฮานที่ 1  มูรัดที่ 1  บาเยซิดที่ 1  ช่วงว่างระหว่างรัชกาล  เมห์เหม็ดที่ 1  มูรัดที่ 2  เมห์เหม็ดที่ 2  มูรัดที่ 2  เมห์เหม็ดที่ 2  บาเยซิดที่ 2  เซลิมที่ 1§  สุลัยมานที่ 1  เซลิมที่ 2  มูรัดที่ 3  เมห์เหม็ดที่ 3  อาเหม็ดที่ 1  มุสตาฟาที่ 1  ออสมันที่ 2  มุสตาฟาที่ 1  มูรัดที่ 4  อิบราฮิม  เมห์เหม็ดที่ 4  สุลัยมานที่ 2  อาเหม็ดที่ 2  มุสตาฟาที่ 2  อาเหม็ดที่ 3  มะห์มูดที่ 1  ออสมันที่ 3  มุสตาฟาที่ 3  อับดุล ฮามิดที่ 1  เซลิมที่ 3  มุสตาฟาที่ 4  มะห์มูดที่ 2  อับดุล เมจิดที่ 1  อับดุล อะซีซ  มูรัดที่ 5  อับดุล ฮามิดที่ 2  เมห์เหม็ดที่ 5  เมห์เหม็ดที่ 6  อับดุล เมจิดที่ 2 (ดํารงตําแหน่งเคาะลีฟะฮ์เท่านั้น) 
§ เคาะลีฟะฮ์แห่งออตโตมันพระองค์แรก
สุลต่านมูรัดที่ 2

สุลต่านมูรัดที่ 2 (อังกฤษ: Murad II ตุรกีออตโตมัน:مراد ثانى Murād-ı sānī, ตุรกี:II. Murat; 16 มิถุนายน 1404 - 3 กุมภาพันธ์ 1451) สุลต่านองค์ที่ 6 แห่ง ออตโตมัน จากปี ค.ศ. 1421 ถึง ปี ค.ศ. 1444 และอีกครั้งในปี ค.ศ. 1446 ถึงปี ค.ศ. 1451
รัชสมัยของสุลต่านมูรัดที่ 2 เป็นช่วงเวลาแห่งการพัฒนาเศรษฐกิจที่สำคัญ การค้าเพิ่มขึ้นและเมืองออตโตมันขยายตัวอย่างมาก ในปี ค.ศ. 1432 นักเดินทาง Bertrandon de la Broquière บันทึกว่ารายได้ประจำปีของออตโตมันเพิ่มขึ้นเป็น 2,500,000 ducats และหากสุลต่านมูรัดที่ 2 ได้ใช้ทรัพยากรที่มีอยู่ทั้งหมด พระองค์ก็สามารถรุกรานยุโรปได้อย่างง่ายดาย
สุลต่านบาเยซิดที่ 1

สุลต่านบาเยซิดที่ 1 (อังกฤษ: Bayezid I) หรือ สุลต่านบาเยซิดสายฟ้า สุลต่านองค์ที่ 4 แห่ง จักรวรรดิออตโตมัน พระองค์เป็นพระราชโอรสของ สุลต่านมูรัดที่ 1 ครองสิริราชสมบัติจาก ค.ศ. 1389 ถึง 1402 พระองค์ได้สร้างกองทัพที่ยิ่งใหญ่ที่สุดในโลกในเวลานั้นแต่พระองค์ไม่ประสบความสำเร็จในการปิดล้อม กรุงคอนสแตนติโนเปิล ราชธานีของ จักรวรรดิไบแซนไทน์ พระองค์พ่ายแพ้และถูกจับโดย ตีมูร์ ระหว่าง ยุทธการที่อังการา เมื่อเดือนกรกฎาคม ค.ศ. 1402 และสวรรคตระหว่างถูกคุมขังเมื่อวันที่ 8 มีนาคม ค.ศ. 1403
ภายหลังจากที่สุลต่านบาเยซิดที่ 1 พ่ายแพ้และถูกจับจักรวรรดิออตโตมันก็เกิดสงครามกลางเมืองระหว่างเชื้อพระวงศ์ด้วยกันและเกิดการว่างกษัตริย์นานถึง 11 ปีก่อนที่ สุลต่านเมห์เหม็ดที่ 1 พระราชโอรสของสุลต่านบาเยซิดจะสามารถรวมจักรวรรดิออตโตมันให้เป็นหนึ่งเดียวได้สำเร็จเมื่อ ค.ศ. 1413
| ด ค กสุลต่านแห่งออตโตมัน / เคาะลีฟะฮ์ |
| --- | --- |
 ราชวงศ์ 
 ออสมันที่ 1  ออร์ฮานที่ 1  มูรัดที่ 1  บาเยซิดที่ 1  ช่วงว่างระหว่างรัชกาล  เมห์เหม็ดที่ 1  มูรัดที่ 2  เมห์เหม็ดที่ 2  มูรัดที่ 2  เมห์เหม็ดที่ 2  บาเยซิดที่ 2  เซลิมที่ 1§  สุลัยมานที่ 1  เซลิมที่ 2  มูรัดที่ 3  เมห์เหม็ดที่ 3  อาเหม็ดที่ 1  มุสตาฟาที่ 1  ออสมันที่ 2  มุสตาฟาที่ 1  มูรัดที่ 4  อิบราฮิม  เมห์เหม็ดที่ 4  สุลัยมานที่ 2  อาเหม็ดที่ 2  มุสตาฟาที่ 2  อาเหม็ดที่ 3  มะห์มูดที่ 1  ออสมันที่ 3  มุสตาฟาที่ 3  อับดุล ฮามิดที่ 1  เซลิมที่ 3  มุสตาฟาที่ 4  มะห์มูดที่ 2  อับดุล เมจิดที่ 1  อับดุล อะซีซ  มูรัดที่ 5  อับดุล ฮามิดที่ 2  เมห์เหม็ดที่ 5  เมห์เหม็ดที่ 6  อับดุล เมจิดที่ 2 (ดํารงตําแหน่งเคาะลีฟะฮ์เท่านั้น) 
§ เคาะลีฟะฮ์แห่งออตโตมันพระองค์แรก
สุนทรียศาสตร์

ระวังสับสนกับ ลัทธิสุนทรียนิยม
สุนทรียศาสตร์ (อังกฤษ: aesthetics) เป็นสาขาหนึ่งของปรัชญาที่ว่าด้วยธรรมชาติของความงามและรสนิยม รวมทั้งปรัชญาศิลปะ (ซึ่งเป็นส่วนหนึ่งของปรัชญาและสาขาหนึ่งของสุนทรียศาสตร์) สุนทรียศาสตร์วิเคราะห์คุณค่าทางอารมณ์และความรู้สึกส่วนตัวของบุคคลหนึ่ง หรือบางครั้งอาจกล่าวได้ว่าปรัชญาสาขานี้เป็นการตัดสินความรู้สึกและรสนิยม
สุนทรียศาสตร์ครอบคลุมทั้งแหล่งที่มาธรรมชาติและประดิษฐ์ของประสบการณ์และการตัดสินเชิงสุนทรียะ โดยพิจารณาว่าเกิดอะไรขึ้นในจิตใจของเราเมื่อเรามีส่วนร่วมกับวัตถุหรือสภาพแวดล้อมสุนทรียะ เช่น การดูงานทัศนศิลป์ การฟังเพลง การอ่านกวีนิพนธ์ หรือการสำรวจธรรมชาติ เป็นต้น ปรัชญาศิลปะศึกษาว่าศิลปินจินตนาการ สร้างสรรค์ และแสดงผลงานศิลปะได้อย่างไร และผู้คนใช้ เพลิดเพลิน และวิจารณ์ศิลปะของศิลปินเหล่านั้นอย่างไร ปรัชญาศิลปะยังศึกษาความรู้สึกทั่วไปของบุคคลหนึ่งที่มีต่อศิลปะ ทำไมพวกเขาจึงชอบผลงานกลุ่มหนึ่ง และไม่ชอบผลงานอื่น และศิลปะสามารถส่งผลกระทบต่ออารมณ์หรือแม้กระทั่งความเชื่อของเราได้อย่างไร ทั้งสุนทรียศาสตร์ทั่วไปและปรัชญาศิลปะถามคำถามโดยเฉพาะจำพวก อะไรคือศิลปะ? อะไรคืองานศิลปะ? และอะไรทำให้ศิลปะดี?
นักวิชาการในสาขาได้นิยามสุนทรียศาสตร์ว่าเป็น "การสะท้อนเชิงวิจารณ์ต่อศิลปะ วัฒนธรรม และธรรมชาติ" ในภาษาอังกฤษสมัยใหม่ คำว่า "aesthetics" ยังสามารถหมายถึงหลักการจำนวนหนึ่งภายใต้ความเคลื่อนไหวและทฤษฎีทางศิลปะที่เฉพาะเจาะจง เช่น บุคคลหนึ่งอาจกล่าวถึง "Cubist aesthetics"
รากศัพท์

คำว่า "สุนทรียศาสตร์" มาจากการสมาสระหว่างคำว่า สุนทรียะ (เกี่ยวกับความนิยม ความงาม) กับศาสตร์ (ระบบวิชาความรู้)